Freeza

**Freeza** (jap. フリーザ, *Furīza*) on kuvitteellinen hahmo ja yksi pääantagonisteista Akira Toriyaman luomassa *[[Dragon Ball]]* -sarjassa. Hahmon nimi tulee englannin sanaleikistä *freezer* (). Hänen isoveljensä nimi on Cooler () ja isä Cold ().

## Esittely

Freeza kuuluu tuntemattomaan muukalaisrotuun ja on poikkeuksellisen voimakas hahmo. Hän hallitsee imperiumia, jonka on sanottu ulottuvan yli 79 planeetalle. Freeza on koonnut armeijansa valtaamiensa planeettojen asukkaista; näistä voimakkaimpiin kuuluvat saiyalaiset.

Kuultuaan legendan supersaiyalaisesta – häntäkin voimakkaammasta soturista – Freeza aluksi torjui kertomuksen pelkkänä myyttinä. Kun useat saiyalaiset alkoivat kuitenkin vahvistua, hän alkoi pelätä ennustuksen toteutumista. Tämän seurauksena Freeza tuhosi koko saiyalaisten kotiplaneetan, Vegetan, käyttämällä valtavaa energiakuulaa. Samalla hän hävitti lähes koko saiyalaisrodun.

Teko johti myöhemmin konfliktiin tarinan sankarien kanssa, kun Freeza etsi lohikäärmekuulia Planeetta Namekilta. Hänen pelkonsa kävivät toteen, kun yksi saiyalaisista selviytyneistä, Son Goku, muuttui supersaiyalaiseksi suuttumuksensa seurauksena toverinsa Kuririnin kuoleman jälkeen.

## Historia
### Saiyalaisten joukkomurha
Freeza johti useita eri rotuja osana imperiumiaan, mutta kaikkein voimakkain näistä oli soturirotu saiyalaiset. Heidän luonnollinen taistelukykynsä, fyysinen voimansa sekä kyky vahvistua jokaisen taistelun antoivat heille merkittävän aseman planeettojen valtauksessa.

Saiyalaisten kehittyvät voimat herättivät kuitenkin Freezassa epäluuloa ja kasvavaa vainoharhaisuutta. Peläten, että saiyalaiset voisivat kääntyä häntä vastaan, Freeza päätti neuvonantajansa Zarbonin suosituksesta tuhota koko saiyalaisrodun.

Saatuaan tietää saiyalaisesta nimeltä Bardock, jonka voimataso oli nopeasti kasvussa, Freeza lähetti palvelijansa Dodorian salamurhaamaan Bardockin ja hänen joukkonsa.

### Planeetta Namek

Mangassa Freeza esiintyy ensimmäisen kerran, kun Gohan, Krillin, Bulma, Goku ja tuolloin vielä vihollisena tunnettu Vegeta matkustavat Planeetta Namekille. Animessa Freeza nähdään ensi kertaa ''Dragon Ball Z'' -erikoisjaksossa, jossa kerrotaan Gokun isän, Bardockin, tarina. Jaksossa Bardock lähettää Gokun Maahan ja käy sen jälkeen epätoivoisen taistelun Freezaa vastaan. Bardock kuitenkin häviää ja kuolee muiden saiyalaisten mukana, kun Freeza tuhoaa Planeetta Vegetan.

Tarina jatkuu Planeetta Namekilla, jossa sekä Freezan joukot, Vegeta että sankarit tavoittelevat lohikäärmekuulia. Freezan toiveena on saavuttaa ikuinen elämä, kun taas sankarit haluavat herättää kuolleet ystävänsä henkiin. Freezan alaiset menehtyvät tehtävän aikana, ja vain Freeza jää henkiin. Koettuaan vaikeuksia kuulien keräämisessä hän kutsuu avukseen Ginyun erikoisosaston.

Freeza saa aluksi yliotteen, ja sankarit ovat lähellä menehtymistä. Goku saapuu kuitenkin paikalle ja voittaa Ginyun joukot. Tämän jälkeen myös Vegeta liittyy Gokun ja muiden puolelle. Goku saa taistelussa vakavia vammoja ja joutuu hetkellisesti vetäytymään toipumaan.

Kun Goku palaa, Freeza on saavuttanut viimeisen muotonsa ja on pahoinpidellyt Vegetan lähes kuoliaaksi. Vegeta uskoo Gokun olevan supersaiyalainen ja yrittää kertoa hänelle totuuden Planeetta Vegetan tuhosta. Freeza kuitenkin surmaa Vegetan kuolemansäteellä ennen kuin tämä ehtii kertoa kaiken, mutta juuri ennen kuolemaansa Vegeta paljastaa Freezan vastuun planeetan tuhoamisesta.

Goku aloittaa taistelun Freezaa vastaan, mutta jää aluksi alakynteen, vaikka Freeza käyttää vain osaa voimastaan. Goku kehittää kuitenkin strategian ja muodostaa energiapallon (*Spirit Bomb*), jolla hän onnistuu vahingoittamaan Freezaa merkittävästi. Freeza vastaa tappamalla Krillinin, mikä saa Gokun raivostumaan ja muuttumaan ensimmäistä kertaa supersaiyalaiseksi. Tässä muodossa hän pystyy vastaamaan Freezan täyteen voimankäyttöön.

Lopulta Freeza väsyy omien hyökkäystensä seurauksena, ja Goku saa yliotteen. Vaikka hän on voitolla, Goku päättää säästää Freezan hengen ja antaa tälle energiaa pakenemista varten. Freeza kuitenkin käyttää tilaisuutta hyväkseen ja hyökkää Gokua vastaan täydellä voimalla, mutta Goku torjuu iskun ja iskee takaisin. Freezan oletetaan menehtyneen. Hän myöntää lopuksi, että Goku oli ensimmäinen, joka oli koskaan onnistunut lyömään hänet maahan sitten lapsuusvuosien.

Myöhemmin Freeza saapuu Maahan yhdessä isänsä, King Coldin, kanssa aikomuksenaan tuhota planeetta. Freezan voimia oli mahdollisesti lisätty hänen muuttuessaan kyborgiksi, mutta hän ei silti kykene vastaamaan salaperäisen nuorukaisen voimaan. Tämä nuorukainen selviytyy jopa Freezan käyttämästä *Death Ball* -hyökkäyksestä, joka on tarpeeksi voimakas tuhoamaan kokonaisia planeettoja.

Nuorukainen paljastuu supersaiyalaiseksi ja päihittää Freezan halkaisemalla hänet kahtia, minkä jälkeen hän tuhoaa Freezan kokonaan. Tämän jälkeen Freeza esiintyy useaan otteeseen takaumissa, kun Z-soturit muistelevat aiempia tapahtumia. Hänet nähdään myös ensimmäistä kertaa Manalassa, jossa Goku ja Pikkon saapuvat lopettamaan siellä puhjenneen kapinan.

Manalassa Freeza ystävystyy Cellin kanssa, ja he esiintyvät yhdessä myös *Dragon Ball GT* -sarjassa, jossa he yrittävät taistella Gokua vastaan. Goku onnistuu kuitenkin voittamaan heidät molemmat.

## Tekniikat

;Bukujutsu (lentäminen)
Kuten suurin osa Dragon Ball Z -hahmoista, Freeza pystyy lentämään käyttäen ki-energiaansa.

;Death Ball (Kuolonpallo)
Kuolonpallo on Freezan erikoishyökkäys, jota hän käyttää yleensä tuhotakseen kokonaisen planeetan tai viimeisenä keinonaan tuhota vihollinen. Freeza kohottaa etusormensa ja keskittää sormen yläpuolelle energiaa. Kuolonpallo muistuttaa punamustaa kuuta. Kun pallo on valmis, Freeza laskee sormensa, ja Kuolonpallo lentää kohteeseensa.

;Daichiretsuzan (”Great Earth Cutting Row”)
Voimakas säde, jonka Freeza ampuu kahdesta sormestaan. Läpäisee lähes minkä vain. *[[Dragon Ball Z: Budokai|Budokai]]*-pelisarjassa kutsuttu nimellä Death Wave (Kuolon Aalto).

;Freeza Beam (Freeza-säde)
Freezan lempitekniikka. Hän kohottaa oikean kätensä ja ampuu pieniä, luodin kaltaisia ki-säteitä etusormestaan. Säde liikkuu hyvin nopeasti, ja sitä on vaikea havaita silmillään. Tällä tekniikalla Freeza murhaa Denden ja Vegetan, sekä vahingoittaa vakavasti Piccoloa. Dragon Ball Z -videopeleissä kutsuttu nimellä Death Beam (Kuolonsäde).

;Hokaku Kon Dan (”Imprisonment Ball”)
Erikoishyökkäys, joka tekee vastustajan ympärille energiapallon, josta ei voi paeta. Freeza pystyy manipuloimaan palloa niin paljon kuin haluaa, mutta se räjähtää jos joku muu kuin Freeza tai pallon sisällä oleva vastustaja koskettaa sitä. Tätä tekniikkaa Freeza käytti Gokuun.

;Psykokinesia
Freeza pystyy liikuttamaan esineitä ilman, että koskee niihin. Tällä tekniikalla hän heitti Gokua kohti isoja kiviä harhautukseksi, jotta pääsisi iskemään häntä Hokaku Kon Danilla.

;Kousengan
Freeza pystyy ampumaan silmistään laserin kaltaisia säteitä. Tämä tekniikka ei ole kovin tehokas verrattuna Freezan muihin tekniikoihin ja on samanlainen kuin Freeza beam, mutta se on nopea tapa tuhota heikommat vastustajat ja esteet. Freeza tuhosi sillä Namekin vanhimman, Saichoron majan seinän etsiessään Lohikäärmekuulia, ja käytti sitä myös Gokuun.

;Kiaiho
Voimakas hyökkäys, jolla on tarkoitus iskeä yksi vastustaja taaksepäin. Voidaan käyttää joko kädellä tai silmillä. Budokai Tenkaichisissa kutsuttu nimellä ”Kiai Cannon”.

;Tsuibi Kienzan (”Minne tahansa seuraava energiakiekko”)
Muistuttaa tavallista Kienzan-hyökkäystä (jota käyttää eniten Kuririn), mutta Freezan kiekko on nopeampi, erivärinen (purppura) ja sitä pystyy jotenkuten hallitsemaan. Freeza kehittää kaksi kiekkoa voittaakseen supersaiyalaiseksi muuttuneen Gokun, mutta lopulta ne iskevätkin hänet itse kahtia. Englannin versiossa kutsuttu nimillä ”Energy Disc” tai ”Destruction Disc” (Energiakiekko ja Tuhon kiekko). Peleissä *[[Dragon Ball Z: Budokai Tenkaichi 2]]* ja *[[Dragon Ball Z: Budokai Tenkaichi 3|3]]* kutsutaan nimellä ”Death Saucer” (Kuolonkiekko).

;Henshin (Muodonmuutos)
Freezalla on kyky muuttaa itsensä heikosta muodosta voimakkaampaan. Muuttuessa Freezan nopeus, kestävyys ja ennen kaikkea voima kasvavat. Myös hänen haavansa parantuvat. Freezalla on neljä muotoa, pois lukien 100&nbsp;% voima ja kyborgimuoto, joka ei ole luonnollinen muodonmuutos. Ensimmäisessä muodossaan hän on noin 150 senttiä pitkä, vaaleaihoinen humanoidi, jolla on kaksi punaista, sivuille osoittavaa sarvea. Toisessa muodossaan hänen lihaksensa ja pituutensa kasvavat ja voimataso nousee. Kolmannessa muodossaan Freezan häntä paksuuntuu, hänen ihonsa muuttuu valkoiseksi, hänen päänsä venyy taaksepäin ja hänelle kasvaa kaksi paria sarvia. Lisäksi hänen päälakensa muuttuu violetiksi. Neljännessä ja viimeisessä luonnollisessa muodossaan hänen kokonsa palautuu ensimmäiseen muotoon, mutta ihonväri pysyy valkoisena, ja lisäksi hänen olkapäänsä ja kyynärpäänsä muuttuvat violeteiksi. Kun Freeza nostaa voimatasonsa maksimiin, hän siirtyy 100&nbsp;%-voima-muotoon, johon hänen lihaksensa kasvavat huomattavasti, ja hänen voimatasonsa nousee 12&nbsp;000&nbsp;000. (Tavallisen ihmisen voimataso on n. 5)

;Yubisaki kara no Shogekiha (”Shockwave blast from the finger”)
Jokseenkin heikko, mutta erittäin nopea tekniikka, jolla Freeza pystyy luomaan pieniä räjähdyksiä siihen, mihin hänen sormensa osoittaa. Tätä tekniikkaa hän käytti tuhotakseen Piccolon nopeasti muututtuaan kolmanteen muotoonsa. Kutsutaan nimellä ”Crazy Finger Beam” (Hullu sormisäde) Budokai Tenkaichi -sarjassa, mutta tässä ne ovat samanlaisia kuin Ki-ammukset.

## Ääninäyttelijät

## Katso myös
* Dragon Ball Z
* Cell